ከ25 ነጥብ 9 ሚሊዮን ብር በላይ ግምታዊ ዋጋ ያላቸዉ የኮንትሮባንድ እቃዎች መያዛቸውን የገቢዎች ሚኒስቴር አስታወቀ።
ጥቅምት 18/2013 ዓ.ም በተደረገ የኦፕሬሽን ሥራ በአፋር ክልል ዞን ሦስት ሀሩካ ወረዳ ብዙ ጊዜ በኮንትሮባንድ ክምችት የምትታወቀዉ ገዳማይቱ ከተማ በብዙ መጋዘኖች ዉስጥ ተከማችቶ የነበረ የኮንትባንድ ዕቃ መያዙ አስታውቋል፡፡ግምታዊ ዋጋቸዉ ከ25 ነጥብ 9 ሚሊዮን የተገመተ የኮንትሮባንድ እቃዎች መካከል ሲጋራ ፣ ሺሻ፣ መድኃኒት ፣ የኤሌክትሮኒክስ እቃዎች፣ የፊት ቀለም ፣ አልባሳትና ልዩ ልዩ እቃዎች ይገኙበታል።ጥቅምት 18 ቀን 2013 ዓ.ም ከጧቱ 12፡00 ላይ በጉምሩክ መረጃ ሠራተኞች ፣ በፌዴራል ፖሊስ እና በሀገር መከላከያ ሠራዊት ጋር በጋራ በመሆን ተከማችቶ ባለበት ቦታ መያዝ ተችሏል ተብሏል፡፡
ምንጭ፡- ገቢዎች ሚኒስቴር